El mateix any 1943 fou cridat a servir a l'exèrcit romanès, que en aquells moments lluitava al costat de les tropes de l'Eix. Les tropes romaneses estaven participant activament a la Batalla de Stalingrad al costat de l'Alemanya d'Adolf Hitler. L'agost de 1944 Romania trencava el seu pacte amb Alemanya i li declarava la guerra, signant la pau amb els Aliats. Tots aquests esdeveniments Marin Preda els va viure en primera persona, ja que com a militar de lleva va viure tot un seguit d'experiències que posteriorment recollirien les seves novel·les.